Dafydd ap Gwilym
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands gæliskspråklige litteratur
Dafydd ap Gwilym var en walisisk nasjonaldikter som levde på 1300-tallet. Han var av adelig familie som støttet den engelske kongen. Han var profesjonelt utlært poet og behersket den intrikate og noe uklare stilen fra hoffpoetene.
Gwilym eksperimenterte med både form og tema. Som sitt hovedversemål valgte han cywydd og utnyttet det på en mesterlig måte, også til emner det tidligere aldri var blitt anvendt. Mange av diktene er svært jordnære og fylt av humor og selvironi. Som naturlyriker skildret han alt levende med spontan kjærlighet. Han har alltid vært regnet som den walisiske diktningens store mester, noe som ytterligere bekreftes ved hans suverene beherskelse av språket og de metriske mønstre. Les mer i Store norske leksikon Wales' litteratur Storbritannias litteratur